આને કારણે વાહનો પણ હવે સરળતાથી અવરજવર કરી શકે છે.’ આ વિશે સ્થાનિક દુકાનદાર કિશોર જૈને મિડ-ડે LOCALને કહ્યું હતું કે ‘છેલ્લા ૧૦-૧૨ દિવસથી ફેરિયાઓની સમસ્યાથી અમને ઘણી રાહત મળી છે. ફેરિયાઓ ફુટપાથ અને રસ્તો રોકીને બેસતા હોવાથી અમારી દુકાનો ઢંકાઈ જાય છે અને અમારા ધંધા પર માઠી અસર થતી હતી તેમ જ રાહદારીઓ અને ગ્રાહકો ફુટપાથનો ઉપયોગ પણ કરી શકતા નહોતા. પરંતુ હવે ફેરિયાઓ એક લાઇનમાં બેસતા હોવાથી અને અમુક ફેરિયાઓને હટાવવામાં આવતાં તેમની ભીડ તો ઓછી થઈ છે સાથોસાથ ધ્વનિ-પ્રદૂષણ પણ ઘણું ઓછું થયું છે. સુધરાઈ જે કામ કરવામાં નિષ્ફળ રહી છે એ હૉકર્સ યુનિયનના સભ્યોએ જ કરી બતાવ્યું. આશા છે કે આ પરિસ્થિતિ કાયમ રહેશે, જેથી અમારી સાથે રાહદારીઓ અને વાહનચાલકોને પસાર થવા માટે માર્ગ મળશે.